प्यार दिखायें सभ्य व्यक्ति की तरह बोलिए मामूली चूकों से बचिए
उसको खुश करके उसके साथ उचित व्यवहार करिए। यह चीज़ें, बदले में किसी अनुग्रह की अपेक्षा में मत करिए और न ही इसलिए कि आपको उससे कुछ चाहिए। बल्कि इसलिए करिए क्योंकि आप सोचते हैं कि वह इसके योग्य है और आप उसको सचमुच में प्रसन्न देखना चाहते हैं। वह बता सकती है कि कब आप उससे प्रतिकार में कुछ चाहते हुये चीज़ें करते हैं, और कब केवल इसलिए कि आप उसे चाहते हैं।  जैसे कि, आप पाँसा पलट कर क्रोशिया करना केवल इसलिए सीख सकते हैं क्योंकि आप “उसके” लिए कम से कम एक बार स्कार्फ बुनना चाहते हैं। उन चीजों को ध्यान में रख कर जिनकी वह परवाह करती है और जो उसके लिए महत्वपूर्ण हैं, आपको ऐसा कुछ करना चाहिए जिससे कि वह खुश हो सके। जैसे कि, अगर उसे चट्टानों पर आरोहण का शौक हो, तब उसकी चौक को रखने के लिए आप एक विशेष थैली बना सकते हैं। विनम्र बने रहिए। कुछ महिलाएं चाहती हैं कि आप उनके लिए द्वार खोल कर खड़े रहें और उनके बैठने के लिए कुर्सी खींचें। मगर कुछ महिलाएं इस व्यवहार से आहत हो सकती हैं। आपको अपनी लड़की से पता लगाना होगा कि वह आपसे क्या चाहती है, मगर मूल विनम्रता तो सदैव ही ठीक होती है। उसके आस पास न तो डकार लीजिये और न ही हवा निकालिए। जब वह ऊंची हील पहन कर चल रही हो तब सहारे के लिए अपनी बांह बढ़ा दीजिये। यदि उसके पास सामान अधिक हो या भारी सामान उठाना हो, तब सामान ले जाने में उसकी सहायता करिए। यह आधारभूत विनम्रता है और ऐसी चीज़ें तो आप महिला के लिए ही नहीं, बल्कि किसी के लिए भी करेंगे। सम्बन्धों का अर्थ है साथ रहना। यदि आप अपने दिन में से उसके लिए कुछ भी समय निकालने को तैयार नहीं हैं, तब इससे उसको कैसा लगेगा। सप्ताह में कभी उसके साथ, चाहे हल्की फुलकी या सीधी सादी ही हो, पर डेट पर जाने के लिए समय अवश्य निकालिए। टेक्स्ट भेजिये और उसके साथ फोन पर बातें करने में कुछ समय गुज़ारिए। आपकी प्राथमिकताओं में उसका स्तर इतना ऊंचा होना चाहिए कि आप उसके साथ फ़िल्म जाने के लिए अपने मित्रों साथ समय बिताने के वादे को तोड़ सकें।  जहां एक ओर आप चाहते हैं कि उसे लगे कि आप उसके साथ अकेले समय बिताते हैं, आप उसे अपने मित्रों के साथ घूमने फिरने ले जाकर, यह भी महसूस करने में सहायता कर सकते हैं कि आप उस पर ध्यान दे रहे हैं। जब आप दूसरे लोगों के साथ रहते हुये भी उसके प्रति अपना अनुराग व्यक्त करते हैं तब उसको यह महसूस होता है कि आपके साथ, उसका समय, बढ़िया व्यतीत हो रहा है। निस्संदेह उसे अकेले समय बिताने का अवसर तो चाहिए ही। उसकी स्वतन्त्रता अत्यंत महत्वपूर्ण है। उसके सारे समय पर एकाधिकार मत कर लीजिये और यह सुनिश्चित करिए कि वह अपने मित्रों के साथ नियमित रूप से समय बिता सके और कुछ न कुछ कर सके। आपको उसे ऐसी चीज़ें करने के लिए प्रोत्साहित करना चाहिए जिनसे उसे प्रसन्नता होती हो। किसी भी संबंध के लिए यह सबसे महत्वपूर्ण भूमिकाओं में से एक है: हम एक दूसरे से सहयोग करते हैं और एक दूसरे को बेहतर व्यक्ति बनने में मदद करते हैं। जब आप उसे यह दिखाते हैं कि उसका अपने सपने सच करना, आपके लिए कितना महत्वपूर्ण है, तब आप सचमुच में उससे सही व्यवहार कर रहे हैं। जैसे कि, शायद उसने आपको बताया हो कि उसे अपने लिए गीत लिखना कितना पसंद है। उसको एक यू ट्यूब चैनल सेट-अप करने के लिए प्रोत्साहित करिए ताकि वह उन शानदार गीतों को पूरी दुनिया के साथ बाँट सके। जब आप स्वयं को उसके बारे में सोचने के लिए तैयार कर लेंगे, तब उसको अच्छा लगेगा और पता चलेगा कि आप उससे प्रेम करते हैं। चीजों से उसकी याद आने दीजिये, जब आप उन चीजों के बारे में सुनें जो उसे पसंद हैं तब उसके बारे में सोचिए, और उन चीजों की याद करके आनंदित होइए, जो आपने साथ साथ की थीं। जब आप यह सब करेंगे, तब यह छोटी छोटी बातों में दिखाई पड़ेगा जिन पर उसका भी ध्यान जाएगा। जैसे कि, आप सड़क पर जा रहे हों और एक दुकान में एक तस्वीर देख कर आपको उस समय की याद आती है, जब आप साथ साथ सागर तट पर गए थे। वह तस्वीर खरीद कर, यह कहते हुये उसे भेंट कर दीजिये, कि उसने आपको किस घटना की याद दिलाई थी और आपको कितना अच्छा लगा था। बस वह पिघल ही जाएगी। जब आप उसकी भावनाओं, विचारों और आस्थाओं में रुचि लेते हैं, तो उसको लगता है कि आप उसकी सराहना और सम्मान कर रहे हैं। यह किसी लड़की से व्यवहार करने का उचित तरीका है, जिससे वह प्रसन्न होगी और आपके साथ जो सम्बन्ध हैं उनके लिए आभारी होगी।  चीजों के बारे में उसके विचार जानिए। केवल संगीत या टेलीविज़न जैसे वृहद विषयों में ही नहीं, बल्कि सामयिक घटनाओं, राजनीति और अपने जीवन में चल रही चीजों के संबंध में भी उसके विचार जानिए। इससे उसको सम्मानीय प्रतीत होगा। और यही बात लागू होती है जब आप अपने जीवन की समस्याओं पर उसके विचार आमंत्रित करते हैं, तब। उसकी भावनाओं पर ध्यान दीजिये और यह प्रयास कीजिये कि आप बता सकें कि कब वह परेशान है, कब थकी हुई है, कब  नाराज़ है और कब खुश है। एक बार जब आप इन भावनाओं को पहचानने लगते हैं, तब जब भी उसे आवश्यकता हो तब उससे सहयोग करिए और उसे उन विषयों पर बातें करने दीजिये जिनसे उसे खुशी होती है और जिनसे उसका उत्साहवर्धन होता है। जब वह उदास हो, तब उसे सांत्वना दीजिये, चाहे आपको रोने के लिए केवल कंधा ही क्यों न देना पड़े।  आप ऐसा कुछ कह सकते हैं, “लगता है कि आपको कुछ कठिनाई है। मुझे पता नहीं है कि आपकी परेशानी क्या है, मगर मैं आशा करता हूँ कि आप जानती हैं कि यदि आप बताना चाहेंगी तो मैं सुनने के लिए उपस्थित हूँ।“ कोई, जो आपसे प्रेम करता हो, उसका सही मूल्यांकन नहीं कर पाना, वास्तव में काफी सरल होता है। हालांकि, यह सम्बन्धों को नष्ट कर सकता है। चाहे आप पाँच महीने साथ रहे हों या पाँच साल, आपको कभी भी यह मान नहीं लेना “चाहिए” कि कोई आपके लिए कुछ करेगा ही। जब वह आपके के लिए कुछ करें, तब कृतज्ञता ज्ञापन करिए। कभी भी उनसे किसी चीज़ की अपेक्षा मत करिए, और जब भी वह आपके लिए कुछ अच्छा करें, तब कृतज्ञता ज्ञापन करिए। जैसे कि, मान लीजिये कि वे आपके लिए रात्रि-भोज बनाती हैं। तो बस केवल उसके स्वाद की शिकायत मत करिए। बल्कि उनका धन्यवाद दीजिये और बर्तन साफ करना प्रस्तावित करिये। जब आप उससे बातें करे, तब सम्मान से बोलिए। आपको कभी भी असभ्यता से उसकी आलोचना नहीं करनी चाहिए और न ही ऐसी चीज़ें कहनी चाहिए जो उसे नीचा दिखाएँ। वैसे ही, जैसे कि इस प्रकार की बातें आपको अस्वीकार्य हैं, आपसे भी उसके संबंध में इस प्रकार की बातें स्वीकार्य नहीं हैं। न केवल यह सोचने का प्रयास करिए कि यदि कोई आपसे वैसी बातें करेगा तो आपको कैसा लगेगा, बल्कि यह भी सोचिए कि उसके अपने अनुभवों के आधार पर आपकी कही बातों से वह क्या सोचेगी। जैसे कि, उसको लड़की तभी कहिए, जबकि वह सचमुच में लड़की ही हो। जब आप उसको लड़की कहते हैं, तब आप उसको बच्ची जैसा महसूस करवा रहे हैं, यह दिखाते हुये कि वह अपने काम स्वयं नहीं कर सकती है, सोच नहीं सकती है, या सक्षम वयस्क की तरह व्यवहार नहीं कर सकती है। उसको जानने का प्रयास करिए, कि वह सचमुच में है कौन, यह नहीं कि आप उसको क्या समझते हैं या क्या समझना चाहते हैं। उसके संबंध में प्रश्न पूछिये। गहराई तक जाइए। जो भी वह कहती, करती या चाहती है, उसमें रुचि लीजिये। उसको यह चीज़ें समझ में आ जाएंगी और उसे पता भी चल जाएगा कि आप न केवल उसकी परवाह करते हैं बल्कि एक व्यक्ति के तौर पर उसका सम्मान भी करते हैं।  उसके धर्म, राजनैतिक विचारधारा के संबंध में प्रश्न पूछिए, पूछिये कि जब वह बड़ी हो रही थी तब उसको कैसा लग रहा था, अपने भविष्य के लिए वह क्या चाहती है। आप उसके मनपसंद रंग या भोजन के संबंध में सामान्य प्रश्न कर सकते हैं, मगर इन चीजों का संतुलन यह जानने के लिए बनाए रखना है कि आप गहराई से यह जान सकें कि वह है कौन। जो भी वह कहती है उसको सुनिए। जब वह बातें करती है, तब आपको सुनना चाहिए। केवल इसलिए उसकी बातें अनसुनी मत कर दीजिये, क्योंकि “वह बोलती बहुत है”। ध्यान दीजिये, ताकि आपको उसके संबंध में वे बातें पता चल सकें जो आप पहले से नहीं जानते हैं। एक दूसरे से लड़ने या एक दूसरे का अपमान करने के स्थान पर जब भी झगड़ा हो, तब बातों से समाधान निकालने का प्रयास करिए। यदि आप उससे और स्वयं से, सही व्यवहार करना चाहते हैं, तब जो चीज़ें आपको परेशान करती हैं, उनके होते ही या उनके होने के तुरंत बाद, बातों से मामला सुलझा लीजिये। चीजों को दबाये रखने से या उनका “हिसाब रखने“ से आप दोनों को ही कष्ट होगा। आपको पीठ पीछे, उसकी बुराई भी नहीं करनी चाहिए। बहुधा अपनी गर्ल फ्रेंड के बारे में, उसके अलावा, अन्य सभी से शिकायत करना सरल होता है, मगर यह न तो उसके लिए उचित होता है और न ही आपके लिए सहायक। धैर्यपूर्वक, उससे बातें करके समस्या को सुलझाइए और साथ में मिलकर उसका समाधान ढूंढिए। अवश्य ही आपको अपनी लड़की की ढेर सारी सराहना करनी चाहिए, मगर यदि आप सचमुच में उससे वैसा ही व्यवहार करते हैं जैसा कि उसके साथ किया जाना चाहिए, तब तो आपको इस पर ध्यान देना होगा कि आप उसकी सराहना कैसे करते हैं। थोड़ी सी समझ बूझ के साथ, आप उसकी इतनी बढ़िया प्रशंसा कर पाएंगे कि उसका दिल बाग़ बाग़ हो जाएगा।  मगर आप प्रशंसा हर समय तो मत ही करिए अन्यथा इससे उसका अवमूल्यन हो जाएगा। आपको प्रशंसा तब करनी चाहिए जब उसका कुछ अर्थ हो, जैसे कि जब उसने सचमुच में किसी चीज़ के लिए खूब परिश्रम किया हो या कुछ बहुत ही अच्छा किया हो। आपको अपनी भाषा पर भी ध्यान देना चाहिए। कभी कभी व्यक्ति कहना तो कुछ अच्छी बात चाहता है, मगर दुर्घटनावश उसके मुख से कुछ ऐसा निकल जाता है, जिससे दूसरा व्यक्ति आहत हो जाता है। आपको बातें करने में सावधानी बरतनी होगी क्योंकि, उससे आप क्या सोचते हैं उसका पता चल जाता है और आप जिस महिला के साथ हैं, उसको बहुत परेशानी हो सकती है। अभद्र मत हो जाइए, घिसे पिटे चुट्कुले मत सुनाइये और जान बूझ कर असभ्य (जैसे उसकी उपस्थिति में हवा खोलना) मत बनिए। आप लोगों के बारे में अशिष्टता से बातें नहीं करना चाहेंगे और न ही, इस विषय में कि महिलाएं कितनी सेक्सी हैं। इन सभी से उसे बेचैनी हो सकती है और चोट पहुँच सकती है, तथा आप तो ऐसा नहीं ही चाहेंगे। जब आप उससे बातें करें, तब सच ही बोलिए। उससे झूठ बोलना, अच्छी बात के लिए भी, ठीक नहीं है और इससे विश्वसनीय संबंध विकसित होने में सहायता नहीं मिलेगी। यदि आप उसके साथ कोई लड़कियों वाली फ़िल्म देखने नहीं जाना चाहते हैं, तब यह मत कहिए कि आप अपनी बीमार दादी की मदद करने जाने वाले हैं। इस प्रकार का व्यवहार असम्मानजनक है और यह घटिया दृष्टांत भी बन जाता है। जब आपको मालूम है कि सच बोलना न केवल पीड़ादायक होगा, बल्कि अनुत्पादक और असहायक भी, तब उसके स्थान पर बात को गोल कर झूठ बोलने का प्रयास करिए। यदि वह आपसे कुछ पूछती है, जैसे कि पारंपरिक सवाल,”क्या मैं इसमें मोटी लगती हूँ?”, तब ऐसा कुछ कहने के स्थान पर, जिससे उसे चोट पहुंचे बात ही बदल दीजिये और सच बोलिए। आप ऐसा कुछ कह सकते हैं कि, “मेरे अनुसार आप पर यह पोशाक बहुत ही फब रही है मगर मुझे लगता है कि सम्पूर्ण रूप से देखने में वह पीली वाली पोशाक इससे कहीं बेहतर थी।" लड़कियों को अलग प्रजाति का समझ लेना आम बात है और यह भी कि आप उनको समझ नहीं सकते हैं। मगर सचमुच में लड़कियां आपसे उतनी फर्क होती नहीं हैं। उन्हें वही चीज़ें चाहिए होती हैं, उनकी वही समस्याएँ होती हैं और उनकी वैसी ही भावनाएँ भी होती हैं। जब आप यह समझ जाते हैं, तब यह जान लेना बहुत आसान हो जाता है कि उनके साथ कैसा व्यवहार किया जाये: उनके साथ वैसा ही व्यवहार करिए, जैसा आप अपने लिए चाहते हों। यदि यह आसान हो, तब यह सोचिए कि आप किसी और के द्वारा उस लड़की के साथ कैसा व्यवहार पसंद करेंगे, जिससे आप प्रेम करते हों। किसी लड़की के साथ वैसा ही व्यवहार करिए जैसा कि आप चाहते हों कि आपके पिता आपकी माता के साथ करें। किसी लड़की के साथ वैसा ही व्यवहार करिए जैसा कि आप चाहते हों कि कोई व्यक्ति आपकी बहन के साथ करे। आप हर समय चित्ताकर्षक लगना चाहते हैं। समझा जा सकता है। कौन नहीं चाहेगा कि जब वह कमरे में से हो कर निकले, तब सभी लड़कियां उस पर लट्टू हो जाएँ। हालांकि, यदि आपकी कोई महिला मित्र है, कोई लड़की पसंद है, तब दूसरी लड़कियों को पसंद करना, न केवल आपकी प्रियतमा के लिए अपमानजनक है बल्कि बुरी बात भी है। बस केवल इतनी चिंता करिए कि आप उसको अच्छे लगते रहें और दूसरों को पसंद आने की चिंता मत करिए। जैसे कि, आपको अपनी प्रियतमा के अलावा किसी और से छेड़छाड़ नहीं करनी चाहिए। और दूसरी लड़कियों के सम्मुख शरीर प्रदर्शन भी नहीं करना चाहिए। जब वह “नहीं” कहती है तब उसका मतलब “शायद, बाद में” नहीं होता है। इसका अर्थ यह नहीं है कि “मैं शरमा रही हूँ“। इसका अर्थ यह भी नहीं है “मैं तुम्हें दीवाना बनाने का प्रयास कर रही हूँ”। इसका मतलब है “नहीं”। जब उसने मना कर दिया हो तब फिर उसे परेशान करने की कोशिश मत करिएगा। उसे मालूम है कि आपको क्या चाहिए, और अगर उसके विचार बदलेंगे तब वह आपको पता चल जाने देगी। जैसे कि यदि आप उसे कोई विशेष कपड़े पहनने के लिए कहते हैं, और उसे वे पसंद नहीं हों, तब वही पहनने के लिए उस पर दबाव मत डालिए। उसे आपसे गोपनीयता बनाए रखने का अधिकार उसी प्रकार से है, जैसे आपको उससे गोपनीयता बनाए रखने का अधिकार है। आप दोनों ही, अपने अपने समय और सामानों को रखने के लिए अधिकृत हैं। उसका पीछा करके, फेसबुक या टेक्स्ट संदेशों की जांच करके उसकी प्राइवेसी में दखलंदाज़ी मत करिए। इसका प्रलोभन तब और भी अधिक हो जाता है, जब आप पाते हैं की वह अपना इन्टरनेट ब्राउज़र लॉगड-इन या ऐसा ही कुछ और करके छोड़ जाती है, मगर आपको, तब भी, स्वयं पर संयम रखना चाहिए। यह शिष्ट लोगों जैसी बात है। अनेक व्यक्ति अपना पौरुष दिखाने को उत्सुक रहते हैं। आप कमजोर तो नहीं दिखना चाहते हैं, है न? तो वे लड़की को नहीं बताते हैं कि वे क्या महसूस करते हैं। मगर यह एक गंभीर भूल है। उसको यह समझने के लिए छोड़ देना वास्तव में क्षुद्रता है, की आप उसकी कितनी परवाह करते हैं। यदि वह आपके साथ वैसा ही करेगी, तब आपको तो यह पसंद नहीं ही आयेगा, ठीक है न? जब आप किसी चीज़ की परवाह करते हैं, तब आपको अवश्य ही उनको बता देना चाहिए। आपको सदैव ही अपनी चाहत के संबंध में बता देना चाहिए और प्रतिदिन, छोटी छोटी बातों से उसका प्रदर्शन भी करते रहना चाहिए। और उसको दूसरों से भी मत छुपाइए। आपके भाई आपको छेड़ सकते हैं, मगर वास्तव में वे समझते हैं: उनके जीवन में भी तो लड़कियां रही हैं, जिन्हें वे पसंद करते रहे हैं। छेड़खानी बर्दाश्त करिए मगर अपनी लड़की का, सबके सामने हाथ पकड़ कर, उसे खुश रखिए। इससे उसे पता चलता है कि आप उसके साथ अपने सम्बन्धों की घनिष्ठता से शर्मिंदा नहीं हैं। विश्वास सम्बन्धों के क्षेत्र में सबसे महत्वपूर्ण चीज़ होती है। यदि आपको एक दूसरे पर विश्वास नहीं है, तब आपके संबंध खुशगवार हो ही नहीं सकते। इसका अर्थ है कि आपको उसे संदेह का लाभ देना चाहिए। यदि वह आपके साथ घूमने फिरने के स्थान पर अपने मित्रों के साथ घूमने जाना चाहे तो परेशान मत होइए। अपने व्यवहार से उसे ऐसा कोई अवसर मत दीजिये कि उसका विश्वास आप पर से उठ जाये। आप और आपकी मित्र बंद कमरे में क्या करते हैं, इसकी चर्चा और लोगों से मत करिए, चाहे आप अपने सबसे प्रिय मित्र से ही क्यों न बता रहे हों। यह तो आपकी लड़की की प्राइवेसी में दखलंदाज़ी है और बहुत घातक हो सकती है। आपके प्रिय मित्र से छोटे से मन मुटाव होने की स्थिति में, आपके द्वारा बताई गई गोपनीय बात, सबके देखने के लिए इन्टरनेट पर पोस्ट हो सकती है।
उसे खुश करने के लिए कुछ करिए: उसके लिए समय निकालिए: उसको ऐसी चीज़ें करने के लिए प्रोत्साहित करें जिनसे उसे प्रसन्नता होती है: उसके बारे में सोचिए: उसकी भावनाओं, विचारों और आस्थाओं में रुचि लीजिये: जो भी वह आपके लिए करती हों, उसकी सराहना कीजिये: सम्मान से बोलिए: उसको समझिए: जब आपको समस्याएँ हों, तब चर्चा करिए: सही तरीके से उसकी सराहना करिए: आप जो कहते हैं, उस पर ध्यान दीजिये: आम तौर पर सच ही बोलिए परंतु यदि आवश्यक हो तो चतुराई से असत्य बोलिए: उसको स्वयं से बहुत फर्क मत समझिए: दूसरी महिलाओं को आकर्षित करने का प्रयास छोड़ दीजिये: जब वह मना करे तो मान जाइए: उसकी प्राइवेसी का आदर करिए: उसको बताइये की आपको कैसा महसूस होता है: उसका विश्वास करिए और स्वयं भी विश्वासपात्र बनिए:
https://www.wikihow.com/Win-a-Girl https://www.wikihow.com/Win-a-Girl https://www.wikihow.com/Win-a-Girl
Showing Your Affection Speaking Like a Gentleman Avoiding Common Pitfalls